येँ - एभरेष्ट प्रिमियर लिग (ईपीएल) टी-२० क्रिकेटं अस्टे«लियाया मारोन मिडियायात अन्तर्राष्ट्रिय सेल्स एजेन्ट दयेकूगु दु । ईपिएलं मंगलवाः छगू विज्ञप्ति पिकासें थुकिया जानकारी बिउगु खः । विज्ञप्तिइ ईपिएलं अस्टे«लियाया मारोन मिडियालिसे एभरेष्ट प्रिमियर लिगया (ईपीएल) प्यंगूगु संस्करणया निंतिं सम्झौता जूगु धाःगु दु ।
सम्झौताकथं अस्टे्लियाया मारोन मिडियां एभरेष्ट प्रिमियर लिगया अन्तर्राष्ट्रिय स्तरय् प्रत्यक्ष प्रशारण याइ । ईपिएलया एमडी आमिर अख्तरं एभरेष्ट प्रिमियर लिगया अन्तर्राष्ट्रिय स्तरय् प्रत्यक्ष प्रशारण जुइगु गर्वया विषय जूगु धाःगु दु । ईपीएलयात आइसिसी व क्यानं मान्यता बीधुंकूगु दु ।
एभरेष्ट प्रिमियर लिग थ्व हे वइगु असोज ९ गते निसें असोज २३ गते तक जुइ । लिगय् खूगु शहरया फ्रेन्चाइज टिमं ब्वति काइ । लिगय् काठमाडौं किङ्गस इलेभेन, ललिपुर प्याट्रीयोट्स, पोखरा राइनोज, चितवन टाइगर्स, भैरहवा ग्ल्याडियटर्स व विराटनगर वारियरं ब्वति काइ ।
